Fabelparadisfugl

Fabelparadisfugl (Lophorina superba) er en paradisfugl i slekten Lophorina og tilhører gruppen av ekte paradisfugler. Den er endemisk for Ny-Guinea. Fem underarter anerkjennes.

Biologi 
Arten trives i montan regnskog i høyder omkring , men er mest tallrik omkring . Den finnes i fjellene på Fuglehodehalvøya, Wandammenhalvøya og gjennom hele Ny-Guineahøylandet, inkludert gjennom Maokefjellene, Bismarckfjellene og helt til sørenden av Owen Stanleyfjellene, samt i fjellene på Huonhalvøya.

Fabelparadisfuglen er en middels stor paradisfugl med et kråkelignende nebb og semikort stjert. Fjærdrakten varierer med underarten. Hannen, som har gjennomgående mørk fjærdrakt med iriserende skalle og bryst i grønt, blir omkring 26 cm lang og veier typisk cirka . Hunnen, som varierer fra mørkbrun eller grønnbrun til blekbrun på oversiden og har hvit eller gulhvit og brunspettet underside, blir cirka 25 cm lang og veier typisk .

Inndeling 
Inndelingen følger HBW Alive og er i henhold til . Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

 Paradisaeidae, paradisfugler
 Paradisaeinae, (ekte paradisfugler)
 Lophorina, (rifleparadisfugler)
 L. paradisea, skjellbukparadisfugl (Australia)
 L. victoriae, asurstrupeparadisfugl (Australia)
 L. superba, fabelparadisfugl (Ny-Guinea)
 L. s. superba (nominatformen), Arfakfjellene og Tamrafjellene på Fuglehodehalvøya
 L. s. niedda, Mount Wondiwoi på Wandammenhalvøya
 L. s. feminina, Maokefjellene fra Weylandfjellene og østover til Hindenburgfjellene og Victor Emanuelfjellene
 L. s. latipennis, Bismarckfjellene og østover, inkludert fjellene på Huonhalvøya
 L. s. minor, Owen Stanleyfjellene til sørenden
 L. magnifica, safirparadisfugl (Ny-Guinea og Australia)
 L. intercedens, (østsafirparadisfugl eller rosabuksafirparadisfugl) (Ny-Guinea)

Referanser

Eksterne lenker 
 

Paradisfugler
Fugler formelt beskrevet i 1781
Dyr formelt beskrevet av Johann Reinhold Forster
Ny-Guineas endemiske fugler